יו"ר איגוד קופות הגמל: "המחזורים בימים האחרונים - מאוד מדאיגים"
בדיון הוועדה על הצעת החוק לפטור מרווחי הון על משיכת כספי גמל אמר נציג רשות המסים: "למרות חוק פנסיית חובה, למיליון עובדים לא מתבצעות הפקדות"
"תתעוררו, אין שוק הון בישראל", כך קרא היום ח"כ חיים כץ, יו"ר ועדת העבודה, הרווחה והבריאות של הכנסת בדיון בהצעת חוק לפיה, מי שצבר פנסיה בגובה שכר מינימום בקרן פנסיה או בקופת גמל לקצבה, יהיה פטור ממס רווחי הון מכספים שימשוך מקופת גמל לתגמולים, וזאת לאחר שחלפו 15 שנה ממועד ההפקדה הראשון לקופה.
ח"כ חיים כץ, אמר בדיון: "בקדנציה הזאת נחזיר את החיסכון ההוני לאזרחי מדינת ישראל. גם במשרד האוצר מבינים שהם עשו שגיאה שחיסלו אותו, אבל קשה להם להודות. אין היום בורסה; הגענו למחזורים של 350 מיליון שקל ביום, לעומת שני מיליארד בעבר. אז יש מס 25% על רווחי הון, אבל אין ממי לגבות אותו. הגיע הזמן שמשרד האוצר יפקח עיניים, יתעורר ויחשוב על פתרונות יצירתיים. לא יהיה לנו כלום במדינה בלי שוק הון".
יורם מנחם, יו"ר איגוד קופות הגמל: "המחזורים של הימים האחרונים מאוד מדאיגים והשוק סובל מחוסר . זה לא מצב בריא לשוק ההון. בנוסף, התייחס מנחם להידרדרות המצב בשוק החיסכון ואמר: "הציבור הצביע ברגליים ועשרות מיליארדים נעלמו מהחיסכון הפנסיוני של אזרחי ישראל".
בשיחה עם Bizportal הבהיר מנחם כי מאז שנת 2008, אז שונה החוק, הפסיק הציבור כמעט לגמרי להפקיד בקופות הגמל. כך שהפקדות שמיועדות לחיסכון וניתנות לפדיון רק בגיל הפנסיה ורק לפי השיטה התקציבית, ירדו מאז ב-60%-70% מדי שנה. מדובר במיליארדי שקלים שלא מגיעים לחיסכון. הציבור הפנה את מרבית הכספים לצריכה וזה מטריד.
לשאלת כץ, ענה צור גינת, מנהל תחום עצמאיים ברשות המסים שבישראל יש כיום 3.5 מיליון אזרחים מקבלי הכנסה, אך למיליון מהם אין הפקדות לפנסיית חובה. "ייתכן שיש בעיה באכיפה, ייתכן שחלקם סטודנטים או עובדות משק בית שלא הפקידו עבורם כספים".
ח"כ קירשנבאום שייזמה את הצעת החוק אמרה: "אני תומכת בכך שיש להבטיח פנסיית מינימום לכל אזרח, ולכן ההטבה המוצעת בחיסכון בקופות הגמל תבוא כרובד שני ותיושם רק אצל מי שחסך לפנסיית מינימום. ההטבה בקופות הגמל תהווה למעשה תמריץ לחיסכון פנסיוני".
רג'ואן גרייב, סגן הממונה על שוק ההון במשרד האוצר, הביע הסתייגותו מהצעת החוק. לדבריו, כבר כיום ניתן למשוך כספים בצורה הונית מהחיסכון הפנסיוני (למי שצבר פנסיית מינימום) ולקבל פטור מלא ממס. "הצעת החוק הזאת נותנת תמריץ מופחת", אמר.
יו"ר הוועדה ח"כ כץ אמר כי הוועדה תוסיף ותדון בהצעת החוק בקרוב, וכי היא צפויה לעבור שינויים מנוסחה המקורי.
כפי שקורה להכנסות עקב העלאת המס על הבורסה.
הצלחתם בגדול!!! הצלחתם להרוג כמה חלקות טובות .אלו שנשארו -הלוויתם בדרך.נטפלתם לתינוק שעדיין לא נולד-הגז-ועדות בלי סוף,כל ועדה תוקעת את המסמר שלה.ארון הקבורה מוכן,רק להכניס את הקרבן לתוכו,אותנו.במקום לעודד ולפתח אוצר כזה,שמים מכשולים על כל צעד ושעל,לתינוק הזה הרבה אבות והוא ימות יתום.(קראו מה מתרחש ,כפי ששמענו בועידה האחרונה אתמול).עקב הצורך לממן עשרות שרים מיותרים ללא כל תיק,לשכות ללא מעש,צבא עוזרים ומנהלי לשכות,צי של רכבי שרד ,והכל על חשבוננו. פניתם למקור מבורך,שוק ההון.ללא שוק זה אין כלכלה.בתאוותכם,מיסיתם שוק זה (לראשונה בתולדותיו).מה קרה?מה שאני עשיתי-כולם עשו:פנינו לשווקים אחרים.התוצאה:אין מחזורים,אין ממי לגבות מס דפוק זה,אין גיוסי כספים ונשארתם עם תאוותכם בידיכם-נגוז מקור סחיטה זה.בדרך זו יש סיכוי שתצליכו להרוס הכל.
הרסה את הבסיס של השיטה הקפיטליסטית שהיא הבסיס לעושר של מדינות. הבורסה בארץ פשוט לא קיימת. תוסיפו עוד מיסים ועוד ששינסקי ונראה לאן תגיעו.
עמלת מינימום בורסאית! רגולציה מכבידה! מיסוי!
די עם כל המכות!
לפי הכתבה התחילו להפנים שלא משנה גובה המס אלא גובה הפעילות אז בקרוב מאד יבינו גם אנשי הרשות לניירות ערך שכמה שתהיה יותר רגולציה ככה יהיה יותר גרוע לשוק ובסופו של התהתליך ולא יהיה מאיפה לשלם לפקידי הרשות את המשכורות.